Па словах удзельнікаў, выбірацца ў краязнаўчыя падарожжы значна цікавей, чым праводзіць выходныя дома. З гэтым сцвярджэннем цяжка не пагадзіцца, бо замест запланаваных двух кропак маршруту — вёсак Плябань і Ўладыкі, дзе знаходзяцца пахаванні паўстанцаў, — мы наведалі музей-сядзібу Янкі Купалы ў Вязынцы, а таксама шэраг вёсак Міншчыны, дзе знаходзяцца помнікі архітэктуры. Чаго варты толькі касцёл Найсвяцейшага Сэрца Езуса ў вёсцы Ілья на закаце, альбо безліч крыжоў і каплічак на пагостах і ростанях.